
Στρώνουμε το Κιλκισιώτικο τραπέζι 
Πρόσκληση του “Taste Kilkis” σε παραγωγούς και επιχειρήσεις
Στο πλαίσιο του 2ου Φεστιβάλ Γαστρονομίας “Taste Kilkis”, ο Δήμος Κιλκίς και η Αναπτυξιακή Κιλκίς προσκαλούν όλους εσάς, παραγωγούς αγροτικών προϊόντων, μικρές οικοτεχνίες και μεταποιητικές επιχειρήσεις του αγροδιατροφικού τομέα της Π.Ε. Κιλκίς, να συμμετάσχετε ενεργά, παρουσιάζοντας τα εκλεκτά προϊόντα σας, όλα εκείνα που συνθέτουν την ταυτότητα και την περηφάνια του τόπου μας.
Με τη συμβολή σας, θα δημιουργηθεί ένα τραπέζι – εκθετήριο, αφιερωμένο αποκλειστικά στα τοπικά προϊόντα του Κιλκίς, όπου οι επισκέπτες, επιχειρηματίες και δημοσιογράφοι, θα έχουν την ευκαιρία να γνωρίσουν τον γαστρονομικό πλούτο και τις αυθεντικές γεύσεις του τόπου μας.
Η συμμετοχή σας θα προσδώσει ξεχωριστή αξία στη διοργάνωση, αναδεικνύοντας την παραγωγική δυναμική του Κιλκίς. Παράλληλα, θα συμβάλει ουσιαστικά στην προβολή των τοπικών προϊόντων, την ενίσχυση της τοπικής οικονομίας, αλλά και τη δημιουργία νέων συνεργασιών, ενδυναμώνοντας το κύρος και τη δυναμική του Φεστιβάλ.
Φέρτε δείγματα των προϊόντων σας στα γραφεία της Αναπτυξιακής Κιλκίς (Σόλωνος 13, Κιλκίς) μέχρι την Παρασκευή 28 Αυγούστου το πρωί. 
Ελάτε να ενώσουμε δυνάμεις και να κάνουμε το Κιλκισιώτικο τραπέζι το πιο πλούσιο, νόστιμο και γιορτινό τραπέζι της χρονιάς!  
